DocVilla Gastehuis | Resensies
DocVilla Gastehuis: Hooffoto's
DocVilla Gastehuis: Standard Double Room
DocVilla Gastehuis: Standard Twin Room with Shower
DocVilla Gastehuis: Family Room
DocVilla Gastehuis: Luxury Double Room with Oval Bath
DocVilla Gastehuis: Luxury Twin Room, Shower and Kitchenette
3.4 uit 5van 12 resensies vir DocVilla Gastehuis
Goeie oornagplek op pad na Johannesburg.
Ons het laat weet dat ons dalk eers net voor 10 uur die nag daar sou aankom en toe ons 21:15 daar stop is daar dadelik vir ons oopgemaak en ons kon vinnig aflaai en gaan slaap. Wat wel 'n bietjie gepla het is dat ons kamer se venster reg by die ingang was en dat dit minder privaat gevoel het. Verder was die kamer netjies en groot en mooi gemeubileer.
Hannerie V - Jun 2019
Dit was lekker warm verblyf in die koue winter, sal net onthou om volgende keer te vra vir kamer met bad, vir die kinders. Personeel was vriendelik en behulpsaam.
Ronel L - Jun 2019
Die gastehuis is gerieflik geleë, skoon, netjies en personeel vriendelik en behulpsaam.
Uitkoms vir 'n moeë lyf.
Gastehuis kan meer aandag gee aan opknapping en herstelwerk.
Gert S - Feb 2019
DocVilla is 'n verwaarloosde gastehuis wat ons nooit weer sal sien nie.
Ons verblyf in kamer 2 was glad nie 'n aangename ondervinding nie daar was geen warm water in ons badkamer nie die stortkop spuit yskoue water bo-oor alles behalwe in die stort. In ons badkamer was ook net 'n halwe gebruikte toiletrol nadat ons dit genoem het aan die jong man by ontvangs is ons twee ander kamers aangebied ons wou regtig nie weer al ons naweekbagasie en koeldranke oordra na 'n ander kamer nie, maar kon darem gebruik maak van die ander kamer vir bad. Die beddegoed is dun en verslete, matrasse deurgeslaap en hol. Dit was regtig nie 'n aangename ondervinding nie, glad nie die geld werd nie. Die plek val uitmekaar, wat 'n groot jammerte is vir so mooi huis, ook net mooi van buite.
DocVilla Gastehuis's terugvoer
Goeie middag Gert
Ons is baie jammer om te hoor van julle ongelukkige oorbly by DocVilla Gastehuis.
Ons waardeer julle terugvoer, en maak dit ons missie om seker te maak alle foute word dadelik hanteer.
Ons wil dan graag julle terug nooi om n naweek gratis te kom oorbly!
Ons streef vorentoe om alle gaste gelukkig te hou, asook waarde vir hulle geld te gee.
Ons hoop julle vind bogenoemde in orde.
Warmwater-krane werk nie, bad is gekraak, baie oud-modies.
Dit lyk baie beter op die webwerf as wat die plek self lyk, grasse lank en onderhoud word nie gereeld gedoen nie.
Goeie middag Jaco, ek vra groot verskoning dat ons plek nie aan jou verwagtinge voldoen het nie. Ek sal dringend daaraan aandag gee en verbeter waar moontlik. Baie groete, Lieze van der Merwe.
Lorato P - Okt 2017
Beautiful and warmly.
It's a beautiful place for such a small town and definitely value for money.
Thank you so much for your support Lorato, we are looking forward to welcoming you back in the near future.
Lieze van der Merwe
Liezel O - Des 2016
Het ongelukkig meer verwag vir die prys.
Was teleurgesteld met verblyf by DocVilla. Ons was veronderstel om 'n familiekamer te hê, maar toe was daar nie genoeg slaapplek toe ons gearriveer het nie. Gelukkig was daar 'n ekstra bed gereël en in die kamer geplaas, maar dit is onaanvaarbaar dat dit nie in plek was nie, aangesien ons tyd baie beperk was. Die badkamer en buitetafel was baie stowwerig en TV was buite werking. Plafonne kort ook instandhouding. Die kamers is baie warm en daar is nie lugversorging nie, wel 'n waaier met net een vinnige spoedstelling, maar 'n waaier het ongelukkig nie 'n "timer" nie en dan kan jy dit nie die hele nag aan los nie. 'n Mens kan ook nie die skuifdeur oop los nie, want daar is nie diefwering nie. 'n Lugversorger is dus maar die beste oplossing. Die persoon wat ons ontvang het, was nuut en nie goed ingelig nie. Ontbyt was baie lekker en op tyd gereed. Die broodrooster kan dalk net vervang word met 'n groter een om meer gaste vinniger te bedien. Ons was gekontak om 'n tyd te reel wat ons sou arriveer. Ons het 'n beraamde tyd gegee en is 20 min na die beraamde tyd weer gekontak, wat ons voel onnodig was, aangesien dit steeds vroeg was en binne die tydgrens was wat die gastehuis deurggegee het om mense te ontvang. As 'n mens op die pad is wil jy nie onnodig gebel word nie aangesien dit afleidend is en moeilik is om te hoor en 'n gesprek te voer. Die beddegoed en handdoeke was mooi en spierwit skoon en beddens gemaklik. Kombuisie was goed toegerus met koffie en vars melk en water en ietsie lekkers in die yskas.
Enigste probleempie was dat die stort se verstellings op die kouekraan baie fyn was. Of die water was kookwarm of die stroom het skielik yskoud geword.
Ons het rustig geslaap. Ontbyt was goed gewees en betyds. Ontvangsdame was baie vriendelik en behulpsaam. Onderdakparkeerplek sou baie gaaf gewees het. Met die baie duiwe daar in die bome kon jy nie waag om jou motor onder die bome te laat nie. Die motor sou die volgende oggend bevuil gewees het. Ons het net oorgeslaap en kan nie kommentaar lewer oor toerisme in Ventersdorp nie.
Middag Willem. Baie dankie vir die terugvoering. Ons vra om verskoning vir die ongerief en sal dadelik die probleem met die kraan aanspreek. Parkering is op ons lys vir verbeterings vir die toekoms.
Liezel H - Apr 2015
Ek het die verblyf geniet. Die kamer het alles wat mens nodig het, was netjies en ons is baie vriendelik ontvang.
Giorgio V - Jan 2015
Nice and comfortable. Used it on the first night as a stay-over travelling from Johannesburg to the west and will be great as a last night stay when coming from the west and returning to Johannesburg.
Gys V - Mei 2014
Verblyf was goed bespreek.
Die besprekings is baie goed hanteer, selfs al het ons in Ventersburg eerder as Ventersdorp opgeëindig, is dit baie gou herstel en verander.
Adres: Cochranestraat 14, Ventersdorp, 2710, Noordwes
https://travelground.imgix.net/AAEAAQAAAAAAAAAAAAAAJGI4MTY3ODJjLTNjNTQtNGQyNC1iZTNkLTE5YTU2N2U4NTIzMw?w=1440&h=960&fit=crop&auto=format Vanaf R600 per nag (vir 2 persone) 12 5 1 4 Cochrane Street 14 Ventersdorp 2710 Noordwes 086 999 0018 14:00-22:00 10:00 -26.315003603663 26.816184583298